באמצעות שיטת אפיון של תאי מערכת החיסון CyTOF, רולס וצוותה מצאו כי לאחר מחסור בשינה, תאי B מתחילים לחדור לתוך המוח, ומדגישים את ההשפעות של מחסור בשינה על הסביבה החיסונית במוח.
זיכרון חיסוני במוח.
במחקר שפרסמה רולס בשנת 2021 דווח כי קבוצתה הצליחה לזהות קבוצות תאי עצב באונה האינסולרית של המוח, המעצבבים את מערכת העצבים האוטונומית ומעורבים בהפעלת תגובה דלקתית ברחבי הגוף. ממצא זה חורג מהתפיסה הקלאסית לפיה זיכרון חיסוני אצור במערכת החיסון של הגוף.
הנינג מילייטנר
הנינג מילייטנר (בגרמנית: Henning Mühlleitner; נולד ב-15 ביולי 1997) הוא שחיין גרמני. אלוף אירופה (גלאזגו 2018) במשחה שליחים 4x200 מטר משולב וזוכה מדליית ארד (גלאזגו 2018) במשחה ל-400 מטר חופשי.
ביוגרפיה.
באליפות אירופה שנערכה בגלאזגו, אדינבורו באוגוסט 2018 הוא זכה בשתי מדליות, זהב וארד. מדליית זהב במשחה שליחים 4x200 מטר משולב בתוצאה של 7:28.43 דקות, לפני רוסיה (7:29.37 דקות) ובריטניה (7:29.72 דקות). מדליית ארד במשחה ל-400 מטר חופשי בתוצאה של 3:47.18 דקות, אחרי מיכאילו רומנצ'וק מאוקראינה (3:45.18 דקות) והנריק כריסטיאנסן מנורווגיה (3:47.07 דקות). נוסף לכך, הוא סיים במקום רביעי במשחה שליחים 4x200 מטר חופשי בתוצאה של 7:09.31 דקות במקום 18 במשחה ל-800 מטר חופשי בתוצאה של 7:58.77 דקות.
באולימפיאדת טוקיו סיים מילייטנר במקום רביעי במשחה ל-400 מטר חופשי בתוצאה של 3:44.07 דקות ביחד עם פליקס אאובק מאוסטריה. בשלב המוקדמות הוא קבע שיא אישי חדש של 3:43.67 דקות, התוצאה המהירה בשלב זה.
רכס אבוני
רכס אבוני (באנגלית: Ebony Ridge; מילולית: רכס הובנה) הוא רכס הרים או מצוק, בקצה הצפוני של רכס חבר העמים, באזור חוף דופק של שטח חסות רוס, שבאנטארקטיקה.
אורכו של הרכס 9 קילומטרים, והוא משתרע לכיוון דרום, בין פסגת איירדרופ לבין הר רוברט סקוט שבקצהו הדרומי של הרכס.
שיא גובהו של הרכס - 900 מטרים מעל פני הים - בהר קתלין שבמרכז הרכס.
ההר מורכב מאבן גריווקה כהה (אבן המורכבת מאבן חול "לא מבוגרת" שנוצרה מהתפרקות של סלעים מותמרים שמקורם בסלעי יסוד) - כהות האבן מנוגדת לצבע האוכרה החום של אבני הגרניט בהרי הרכס סביב - בהר קיפין ובהר הארקורט הסמוכים.
היסטוריה.
מקור השם.
שמו של הרכס ניתן לו על ידי משלחת החקר האנטארקטית של המועדון האלפיני של ניו זילנד (New Zealand Alpine Club Antarctic Expedition), אשר חקרה את אנטארקטיקה בעונת המחקר (הקיץ האנטארקטי) 1959–1960.
שמו של הרכס תיאורי, והוא מתאר את צבעי הרכס, וההרים הסמוכים (צבע ההרים הסמוכים אבן גרניט כהה - המזכירה הובנה, וצבע הרכס - אבן בהירה - המזכירה שנהב, בדומה לקלידים של פסנתר העשויים הובנה ושנהב).
לקריאה נוספת.
• Lyons, W. B. et al., The Soil Geochemistry in the Beardmore Glacier Region, Antarctica: Implications for Terrestrial Ecosystem History, Sci. Rep. 6, 26189; doi: 10.1038/srep26189 (2016)
• Don A. Cowan, Editor, Antarctic Terrestrial Microbiology: Physical and Biological Properties of Antarctic Soil, P 141
קסניה פוליקארפובה
ישראלים זוכי מדליות אולימפיות
ישראל משתתפת באופן סדיר במשחקים האולימפיים החל משנת 1952 באולימפיאדת הלסינקי. לאחר שלא זכתה במדליה אולימפית בארבעת העשורים הראשונים, מאז אולימפיאדת ברצלונה (1992) ועד אולימפיאדת טוקיו (2020), זכתה ישראל ב-13 מדליות, כאשר באולימפיאדת לונדון (2012) היא לא זכתה באף מדליה.
הישגי השיא של מדינת ישראל במשחקים האולימפיים הם זכייה בשלוש מדליות זהב, הראשונה של גל פרידמן בגלישת רוח על גלשן מסוג "מיסטרל" באולימפיאדת אתונה (2004), השנייה של ארטיום דולגופיאט בהתעמלות מכשירים בתרגילי קרקע באולימפיאדת טוקיו (2020) והשלישית של לינוי אשרם בהתעמלות אמנותית בתחרות קרב רב אישי גם מאוליפיאדת טוקיו. מלבד זאת, זכתה ישראל במדליית כסף אחת על ידי יעל ארד באולימפיאדת ברצלונה (1992) (המדליה הראשונה שישראל זכתה בה) וב-9 מדליות ארד על ידי אורן סמדג'ה, גל פרידמן, מיכאל קולגנוב, אריק זאבי, שחר צוברי, ירדן ג'רבי, אורי ששון, אבישג סמברג ונבחרת ישראל בג'ודו. נציגיה הצליחו להגיע לשלבי גמר בתחרויות רבות לאורך השנים.
מתוך 13 המדליות שהשיגה ישראל, שש הן בתחום הג'ודו, שלוש נוספות בתחום השיט (גלישת רוח), ומדליה אחת בתחומי התעמלות אמנותית, התעמלות מכשירים, טאקוונדו וקיאקים. שמונה מהמדליות הושגו על ידי גברים, ארבע על ידי נשים ואחת על ידי קבוצה מעורבת.
Twilio
טוויליו (באנגלית: Twilio) היא חברת תוכנה אמריקאית, המפתחת פלטפורמת תקשורת כשירות (CPaaS) ומאפשרת למפתחים לבצע פעולות שונות באמצעות ממשק תכנות יישומים.
החברה מעסיקה כ-4,500 עובדים ומספקת שירותים ללקוחות ברחבי העולם. משרדיה הראשיים נמצאים בסן פרנסיסקו, ארצות הברית.
היסטוריה.
טוויליו הוקמה בשנת 2008, על ידי ג'ף לואוסון (Jeff Lawson), אוון קוק (Evan Cooke) וג'ון וולטויש (John Wolthuis).
בתאריך 20 בנובמבר 2008, השיקה החברה את Twilio Voice, ממשק תכנות יישומים לקבלה ולביצוע שיחות טלפון המועברות דרך שרת ענן.
בחודש מרץ 2009, גייסה כ-250 אלף דולר בסבב גיוס בהובלת מיטש קאפור (Mitch Kapor), דייב מקלור (Dave McClure), מנו קומה (Manu Kuma) וג'ף פלור (Jeff Fluhr).
בחודש דצמבר 2009, גייסה כ-3.7 מיליון דולר בסבב גיוס בהובלת קרן יוניון סקוור ונצ'רס (Union Square Ventures).
בחודש פברואר 2010, הוסיפה לפלטפורמה שירות לשליחת הודעות טקסט.
בחודש נובמבר 2010, גייסה כ-12 מיליון דולר בסבב גיוס בהובלת קרן בסמר (Bessemer Venture Partners).
בחודש דצמבר 2011, גייסה כ-17 מיליון דולר בסבב גיוס בהובלת קרן יוניון סקוור (Union Square Ventures) וקרן בסמר (Bessemer Venture Partners).
בחודש יולי 2013, גייסה כ-70 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קרן בסמר (Bessemer Venture Partners) ורדפוינט (Redpoint).
בחודש פברואר 2015, רכשה טוויליו את חברת Authy המספקת שירותי אימות דו שלבי, תמורת סכום שלא פורסם.
בחודש יולי 2015, גייסה כ-130 מיליון דולר בסבב גיוס בהובלת קרן ארופוינט פרטנרס (Arrowpoint Partners), אלטימטר מנג'מנט (Altimeter Management), וחברת פידליטי (Fidelity).
בתאריך 23 ביוני 2016, החלה להיסחר בבורסה לניירות ערך בניו יורק תחת השם TWLO.
בחודש ספטמבר 2016, רכשה טוויליו את חברת טיקל טכנולוגיות (Tikal Technologies) תמורת כ-8.5 מיליון דולר.
בחודש פברואר 2019, הודיעה החברה על רכישת חברת SendGrid תמורת כ-2 מיליארד דולר.
בחודש אוקטובר 2020, רכשה טוויליו את סגמנט (Segment) תמורת כ-3.2 מיליארד דולר.
בחודש מאי 2021, הודיעה החברה על רכישת ספק השיחות Zipwhip תמורת כ-850 מיליון דולר.
Te Amo Corazón
Te Amo Corazón (בתרגום חופשי מספרדית: אני אוהב אותך יקירתי) הוא שיר של המוזיקאי האמריקאי פרינס, שיצא כסינגל הראשון מתוך אלבומו "3121". הסינגל יצא לאור רשמית ב־13 בדצמבר 2005 באתר של פרינס (באותה תקופה), "NPG Music Club" .
"Te Amo Corazón" הוא שיר איטי המושפע מסגנון הבוסה נובה. הוא לא הצליח בארצות הברית, אך הגיע לטופ 25 בכמה מדינות באירופה – מיקומי השיא שלו היו בספרד, שם הגיע למקום השני, ובאיטליה, שם הגיע למקום השביעי.
זוהי הקלטת האולפן המוקדמת ביותר של שיר שיצא לאור שבו מופיעים ג'וש דנהאם בגיטרה בס וקורה קולמן־דנהאם בתופים (אף ששניהם הופיעו בגרסה חיה של "Satisfied", שיצאה לאור מוקדם יותר ב־2005). המעבד ערך והקליט את העיבודים התזמורתיים.
וידאו קליפ.
השחקנית סלמה הייק ביימה את הווידאו קליפ לשיר בדצמבר 2005. הוא צולם במרקש, וכיכבה בו חברתה מיה מאסטרו (השתיים כיכבו בסרט פרידה ב־2002).
פרינס הצהיר בזמן יציאת הקליפ לאור:
עם זאת, לימים סיפרה הייק שהקליפ היה יוזמה של פרינס: בריאיון למגזין "W" היא אמרה שפרינס עודד אותה, ואף דחק בה במשך תקופה, לחזור לתפקיד הבמאית ולביים את הקליפ, לאחר התנסות יחידה שהייתה לה עד אז בבימוי "תפקיד קטן בטלוויזיה":
מגיפת הקורונה בעיר ניו יורק
סלוויאנוס
ישיבת בני עקיבא פרחי אהרן
פול ספיד
פול ספיד הוא סרט קולנוע ישראלי, מסוגת דרמה, הרפתקאות ונעורים, אשר משמש כספין אוף לסרט "פול גז" משנת 2019. הסרט בוים ונכתב על ידי קובי מחט, בשיתוף כתיבתו של איתי מאירסון. הסרט יצא לאקרנים ב-5 באוגוסט 2021.
תקציר העלילה.
לאקדמיה לספורט מוטורי מתקבלים מדי שנה רק המובחרים ביותר בענפי הספורט המוטורי השונים, כשהחניכים מתחרים על שני כרטיסים לאקדמיה הבינלאומית בדייטונה, פלורידה. השנה חל שינוי במוסד הוותיק, כאשר מנהל האקדמיה פתח לראשונה את שערי המוסד בפני נשים. יעל המדריכה ואלונה החניכה במהלך הסרט מנסות לשבור את האפליות בין נשים וגברים מול חניכים מגוונים: נמרוד הנלחם בשדי העבר, עידו הדייקן, פלג בן העשירים ורוי השוביניסט.
הסרט הוא ספין אוף לסרט "פול גז", כאשר עלילתו מתקיימת שנה לאחר עלילת הסרט המקורי. בסרט רואים איך לאחר שנה נמרוד, אחד מגיבורי הסרט הקודם, המשיך את חייו לאחר ההפסד לתומר וכיצד השתנה.
הפקה.